Συντεταγμένες: 47°12′30″N 39°44′30″E﻿ / ﻿47.20833°N 39.74167°E﻿ / 47.20833; 39.74167

Η **Αρένα Ροστόφ** (ρωσικά: «Ростов Арена»‎) είναι στάδιο ποδοσφαίρου στο Ροστόφ επί του Ντον στη Ρωσία. Είναι ένα από τα γήπεδα που χρησιμοποιήθηκε στο Παγκόσμιο Κύπελλο του 2018. Είναι η έδρα της ΦΚ Ροστόφ του Πρωταθλήματος Ρωσίας. Έχει χωρητικότητα 45.000 θεατών.

Ιστορία
-------

 Αρένα Ροστόφ
Τον Ιούνιο του 2013, κατά την ανακαίνιση του σταδίου, βρέθηκαν πέντε οβίδες από τον Β΄ Παγκόσμιο Πόλεμο, σχεδόν άψογα διατηρημένες.

Τον Αύγουστο του 2013, ξεκίνησαν οι εργασίες για την αμμώδη πρόσχωση θεμελίωσης του σταδίου. Οι εργασίες για τη θεμελίωση ολοκληρώθηκαν τον Μάιο του 2014. Η κατασκευή της υποδομής του σταδίου ξεκίνησε τον Οκτώβριο του 2015. Τον Δεκέμβριο το εργοτάξιο άρχισε να φέρνει βαρύ εξοπλισμό και υλικά κατασκευής. Τον Ιανουάριο του 2015, τα πληρώματα άρχισαν να μεταφέρουν πυλώνες.

Τον Μάρτιο του 2015, το έργο του σταδίου αναθεωρήθηκε, μειώνοντας το κόστος κατασκευής σε 3 δισεκατομμύρια ρούβλια. Το καλοκαίρι του 2015 ολοκληρώθηκε η πασσαλόπηξη και ξεκίνησε η κατασκευή ανωδομής.

Τον Δεκέμβριο του 2015, ξεκίνησαν οι εργασίες για την τοποθέτηση του μεταλλικού σκελετού οροφής. Τον Ιούλιο του 2016, ξεκίνησαν οι εργασίες για το τσιμεντένιο μπολ του σταδίου. Επιπλέον, οι οικοδόμοι ξεκίνησαν την κατασκευή της πρόσοψης και άρχισαν τον εξωραϊσμό της παρακείμενης περιοχής στο στάδιο. Τον Νοέμβριο του 2016, ολοκληρώθηκαν πλήρως οι εργασίες από οπλισμένο σκυρόδεμα της κύριας λεκάνης του γηπέδου και ξεκίνησε η εγκατάσταση της στέγης. Στις 22 Δεκεμβρίου 2017, ολοκληρώθηκε η κατασκευή του γηπέδου. Στις 15 Απριλίου 2018, το στάδιο φιλοξένησε τον πρώτο του αγώνα μεταξύ της ΦΚ Ροστόφ και της ΣΚΑ Χαμπάροφσκ. Το στάδιο άνοιξε επίσημα στις 13 Μαΐου 2018, με έναν φιλικό ποδοσφαιρικό αγώνα μεταξύ της ΦΚ Ροστόφ και της ΦΚ Ουράλ.

Σχεδιασμός
----------

 Εσωτερικό του σταδίου
Το 2011 παρουσιάστηκε το τελικό σχέδιο για το νέο γήπεδο από την Populous. Το ακανόνιστο σχήμα τόσο της οροφής όσο και των κερκίδων είναι ιδιαίτερα χαρακτηριστικά. Μέρος των θέσεων θα είναι προσωρινό, για το Παγκόσμιο Κύπελλο του 2018. Μετά τη διοργάνωση η χωρητικότητα μπορεί να μειωθεί σε 42.000 θέσεις. Όπως επιβεβαίωσε ο κύριος αρχιτέκτονας για την περιοχή του Ροστόφ, αυτό το στάδιο πρόκειται να είναι η αρχή ενός νέου κέντρου πόλης. Θα είναι το πρώτο μεγάλο έργο που κατασκευάστηκε στη νότια όχθη του ποταμού Ντον, με την υπόλοιπη πόλη να βρίσκεται βόρεια. Το συνολικό κόστος του σταδίου ήταν 19,84 δισεκατομμύρια ρούβλια. Με προορισμούς για ψώνια και φαγητό, το στάδιο θα χρησιμεύσει ως κομβικό σημείο για επενδύσεις και νέες εξελίξεις.

Παγκόσμιο Κύπελλο 2018
----------------------

| Ημερομηνία | Ώρα | Ομάδα #1 | Αποτέλεσμα | Ομάδα #2 | Φάση | Θεατές |
| --- | --- | --- | --- | --- | --- | --- |
| 17 Ιουνίου 2018 | 21:00 |  Βραζιλία | 1–1 |  Ελβετία | 5ος Όμιλος | 43.109 |
| 20 Ιουνίου 2018 | 18:00 |  Ουρουγουάη | 1–0 |  Σαουδική Αραβία | 1ος Όμιλος | 42.678 |
| 23 Ιουνίου 2018 | 18:00 |  Νότια Κορέα | 1–2 |  Μεξικό | 6ος Όμιλος | 43.472 |
| 26 Ιουνίου 2018 | 21:00 |  Ισλανδία | 1–2 |  Κροατία | 4ος Όμιλος | 43.472 |
| 2 Ιουλίου 2018 | 21:00 |  Βέλγιο | 3–2 |  Ιαπωνία | Γύρος 16 | 41.466 |
|

Μετά το Παγκόσμιο Κύπελλο του 2018
----------------------------------

Μετά το Παγκόσμιο Κύπελλο του 2018, η αρένα χρησιμοποιείται για τους αγώνες της ΦΚ Ροστόφ και για τους αγώνες της Εθνικής Ρωσίας ανδρών, καθώς και για άλλες αθλητικές και πολιτιστικές εκδηλώσεις.

Παραπομπές
----------

1. ↑  Stadium names for the 2018 FIFA World Cup Russia™ confirmed.
2. ↑  Стадион к ЧМ-2018 в Ростове-на-Дону назовут «Ростов-Арена».
3. ↑  Russia 2018 FIFA WORLD CUP artists Impressions of Stadiums
4. 1 2 3 4  «Rostov Arena». sportskeeda.com. Ανακτήθηκε στις 18 Αυγούστου 2020.
5. ↑  «На Дону начали строить стадион к ЧМ-2018». rg.ru. 2 Αυγούστου 2013. Ανακτήθηκε στις 18 Αυγούστου 2020.
6. ↑  «Rostov Arena». stadiumdb.com. 19 Ιανουαρίου 2018. Ανακτήθηκε στις 21 Αυγούστου 2020.
7. ↑  «В проекте стадиона к ЧМ-2018 в Ростове изменят форму кровли». stadiums.at.ua. 21 Αυγούστου 2020. Ανακτήθηκε στις 21 Αυγούστου 2020.
8. ↑  «Возведение стен началось на стройке стадиона к ЧМ-2018 по футболу в Ростове-на-Дону». tass.ru. Ανακτήθηκε στις 24 Αυγούστου 2020.
9. ↑  «Игорь Гуськов: Ростов-на-Дону готов достойно принять ЧМ-2018». rostov.mk.ru. 3 Νοεμβρίου 2016. Ανακτήθηκε στις 24 Αυγούστου 2020.
10. ↑  «2018 FIFA World Cup Stadiums». austadiums.com. 16 Ιουνίου 2018. Ανακτήθηκε στις 24 Αυγούστου 2020.
11. ↑  «Rostov Arena». stadiumdb.com. Ανακτήθηκε στις 26 Αυγούστου 2020.
12. ↑  «Populous awarded Rostov Stadium contract». sportspromedia.com. 10 Δεκεμβρίου 2012. Ανακτήθηκε στις 27 Αυγούστου 2020.
13. ↑  Russia to create a new heart for 2018
14. ↑  «Match report – Group E – Brazil - Switzerland» (PDF). *FIFA.com*. Fédération Internationale de Football Association. 17 Ιουνίου 2018. Ανακτήθηκε στις 17 Ιουνίου 2018.
15. ↑  «Match report – Group A – Uruguay - Saudi Arabia» (PDF). *FIFA.com*. Fédération Internationale de Football Association. 20 Ιουνίου 2018. Ανακτήθηκε στις 20 Ιουνίου 2018.
16. ↑  «Match report – Group F – Korea Republic - Mexico» (PDF). *FIFA.com*. Fédération Internationale de Football Association. 23 Ιουνίου 2018. Ανακτήθηκε στις 23 Ιουνίου 2018.
17. ↑  «Match report – Group D – Iceland - Croatia» (PDF). *FIFA.com*. Fédération Internationale de Football Association. 26 Ιουνίου 2018. Ανακτήθηκε στις 26 Ιουνίου 2018.
18. ↑  «Match report – Round of 16 – Belgium - Japan» (PDF). *FIFA.com*. Fédération Internationale de Football Association. 2 Ιουλίου 2018. Ανακτήθηκε στις 2 Ιουλίου 2018.
19. ↑  «See the Twelve Russian Stadiums That Will Host the 2018 World Cup». gmhomesrgv.com. 22 Ιουνίου 2018. Ανακτήθηκε στις 31 Αυγούστου 2020.
20. ↑  «The State of Russian Stadiums, a Year After the World Cup». themoscowtimes.com. 14 Ιουνίου 2019. Ανακτήθηκε στις 31 Αυγούστου 2020.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αρένα Ροστόφ** |

* Χώρος της Αρένα Ροστόφ Αρχειοθετήθηκε 2020-08-06 στο Wayback Machine.
* Σχεδιαστικές αποδόσεις στο StadiumDB.com Rostov Σχεδιαστικές αποδόσεις στο StadiumDB